Jelaskan Dalam pembinaan dari Korvet kelas Sigma dalam bahasa melayu

Indonesia telah memesan dua buah Sigma kelas 10514. Kapal-kapal ini akan dibina oleh sebuah limbungan kapal Indonesia PT PAL dengan kapal pertama KRI 331 Raden Eddy Martadinata telah dibaringkan pada Januari 2014 dan setakat Januari 2016, kapal pertama hampir siap. Pada 18 Januari 2016, kapal ini dilancarkan dan dijadualkan untuk diserahkan kepada Tentera Laut Indonesia pada Januari 2017. Kapal kedua, KRI 332 I Gusti Ngurah Rai, masih berada dalam pembinaan oleh PT PAL dan modul-modul untuk kapal ini telah tiba di Surabaya pada Januari 2016.

Mexico telah memesan sebuah Sigma kelas 10514 LRP berdasarkan rekabentuk kapal milik Indonesia dengan perbezaan sistem persenjataan dan peranan yang berbeza. Tentera Laut Mexico akan menggunakan korvet Sigma bagi tujuan rondaan jarak jauh. Lunas kapal telah dibaringkan pada 17 Ogos 2017, dan kapal ini dijangka akan memasuki perkhidmatan pada tahun 2020. Pelancarannya dijangka pada tahun 2018. Kapal ini akan dibina dalam enam modul dengan dua modul akan dibina oleh Damen Schelde Naval Shipbuilding di Vlissingen, Belanda manakala selebihnya oleh limbungan kapal Tentera Laut Mexico di bawah seliaan Damen Schelde Naval Shipbuilding.

Romania telah memesan empat buah frigat ringan Sigma untuk jumlah 1.6 bilion euro. Kesemua kapal akan dibina oleh Damen Galati. Specifikasi model dan tarikh penghantaran tidak didedahkan.